Par Latvijas Universitātes iepirkuma

**“Ceļojumu aģentūras pakalpojumi Latvijas Universitātes vajadzībām”**

(identifikācijas Nr.LU 2018/1) (turpmāk – Iepirkums)

nolikumā noteikto prasību skaidrojumu

Latvijas Universitātes Centralizēto iepirkumu komisija (turpmāk – Komisija), sniedz atbildi uz piegādātāja 2018.gada 25.janvārī pa elektronisko pastu saņemto jautājumu par Iepirkumu:

**Jautājums:** Finanšu piedāvājumā (3.pielikums) Nr. 12 ir prasība rezervēt aviobiļeti maršutā Rīga-Vīne-Tokija-Vīne-Rīga konkrētos datumos, ievērojot noteikto lidojuma maršrutu. Vēršam uzmanību, ka uzdevums nav izpildāms, jo prasīto maršrutu nav iespējams rezervēt tehnisku apsvērumu dēļ - minētajos datumos aviokompānijas tādus reisus neveic.

**Atbilde:** Iepirkuma nolikuma 3.pielikumā “Pretendenta finanšu piedāvājums” sadaļā “Biļešu rezervēšanas nosacījumi ir noteikts datums izlidošanai no Rīgas – 01.07.2018. – un datums ielidošanai Rīgā – 10.07.2018. Ja konkrētajos datumos nav pieejams lidojums no Vīnes uz Tokiju(Narita) vai no Tokijas(Narita) uz Vīni, pretendents ir tiesīgs piedāvāt nākamo tuvāko lidojumu, ievērojot noteikto termiņu izlidošanai no Rīgas (01.07.2018.) un ielidošanai Rīgā (10.07.2018.).